stanford-oval/wikipedia huggingface dataset:
חיל האוויר המלכותי האיטלקי

| --- | --- |

 פרטים
 מדינה:  ממלכת איטליה ממלכת איטליה
 שיוך:  הכוחות המזוינים של איטליה
 סוג:  חיל אוויר
 אירועים ותאריכים
 תקופת הפעילות:  28 במרץ 1923 – 18 ביוני 1946 (23 שנים) 
 מלחמות:  מלחמת העולם השנייה, המלחמה האיטלקית-אתיופית השנייה, מלחמת האזרחים בספרד 
 
רונדל חיל האוויר המלכותי האיטלקי מתקופת השלטון הפשיסטי (הוטבע על גוף המטוסים)
רונדל חיל האוויר המלכותי האיטלקי מתקופת השלטון הפשיסטי (הוטבע על כנפי המטוסים)
חיל האוויר המלכותי האיטלקי (באיטלקית: Regia Aeronautica Italiana) היה שמו של חיל האוויר של איטליה. החיל הוקם כזרוע עצמאית נפרדת מהצבא המלכותי בשנת 1923 והתקיים עד שנת 1946. ב-1946 בוטלה המלוכה באיטליה וממלכת איטליה הפכה להיות הרפובליקה האיטלקית. כפועל יוצא מכך איבד החיל את הקידומת ה"מלכותית" שלו.
היסטוריה > ראשית הדרך

בראשית המאה ה-20, איטליה הייתה בחזית הקדמית של הלוחמה האווירית. במהלך תהליך הקולוניזציה של לוב התקיימו טיסות הסיור הראשונות בהיסטוריה, כשהראשונה בהן נערכה ב-23 באוקטובר 1911 וב-1 בנובמבר התקיימה ההפצצה האווירית הראשונה בהיסטוריה.
במהלך מלחמת העולם הראשונה הפעיל "גיס התעופה הצבאי" (Corpo Aeronautico Militare), אז עדיין חלק מהצבא המלכותי מגוון של מטוסי קרב צרפתים ומפציצים מתוצרת מקומית, שהבולט ביניהם הוא מטוס הקפרוני (Caproni) הענק. הצי המלכותי האיטלקי (Regia Marina) הפעיל גם הוא זרוע אווירית משלו, והפעיל כמה מטוסים ימיים מתוצרת מקומית כגון: SIAI S.8.
היסטוריה > הקמת חיל האוויר המלכותי האיטלקי

חיל האוויר המלכותי האיטלקי נעשה זרוע נפרדת ועצמאית ב-28 במרץ 1923. משטרו הפאשיסטי של בניטו מוסוליני הפך אותו למכונת תעמולה מרשימה, כאשר מטוסי החיל שכל המשטח התחתון של הכנפיים שלהם היו צבועים בצבעי הדגל האיטלקי, ביצעו מספר רב של טיסות ששברו שיאים. החיל הגיע לפסגת הישגיו כאשר שתי טייסות של מטוסים ימיים, בפיקודו של גנרל איטלו באלבו, חצו את האוקיינוס האטלנטי ב-1931 וב-1933 בהתאמה (סבויה-מרקטי S.55). במחצית השנייה של שנות השלושים, השתתף חיל האוויר המלכותי האיטלקי במלחמת האזרחים בספרד וכן במלחמה האיטלקית-אתיופית השנייה.
היסטוריה > המלחמה באתיופיה

במהלך המלחמה האיטלקית-אתיופית השנייה, למרות שלא היה מצויד כראוי, החיל הצליח להשמיד חלק גדול מהכוחות האתיופיים. מבצעי החיל היו חיוניים מאוד להצלחת הפלישה של הצבא המלכותי והם הצליחו גם בשל הסיבה שכוחות חיל האוויר האתיופי כמעט ולא היו קיימים בשטח.
היסטוריה > מלחמת האזרחים בספרד

במהלך מלחמת האזרחים בספרד הטייסים האיטלקים נלחמו לצידם של הלאומנים ולצידם של טייסי הלופטוואפה כחלק מ"הלגיון האווירי" (Aviazione Legionaria). משימה זו התמשכה מיולי 1936 עד מרץ 1939 והשלימה את מצבת חיל המשלוח האיטלקי שנקרא "צבא גייסות המתנדבים" (Corpo Truppe Volontarie). בספרד היו הטייסים האיטלקים תחת פיקודם הישיר של הלאומנים הספרדים ולקחו חלק באימון ובביצוע מבצעים משותפים יחד עם הטייסים הגרמנים של לגיון הקונדור.
היסטוריה > אלבניה

חיל האוויר המלכותי האיטלקי לקח חלק מצומצם בפלישה האיטלקית לאלבניה באפריל 1939.
היסטוריה > מלחמת העולם השנייה

כשפרצה מלחמת העולם השנייה ב-1939, היה חיל האוויר המלכותי האיטלקי הקטן מבין חילות האוויר של שלוש המדינות הראשיות של ברית מדינות הציר. על הנייר היו רשומים 3296 כלי טיס, כשרק 2000 מהם היו כשירים לפעילות מבצעית ורק 166 מתוכם היו מטוסי קרב חדישים. מטוסי ה-C.200 Macchi‏ וה-G.50 Fiat‏ היו מטוסי הקרב הטובים ביותר שבנמצא, אך עדיין היו איטיים ביחס לאלו של חילות האוויר של בעלות הברית. בנוסף לקשיים שהיו לחייל מבחינה מספרית, תעשיית המטוסים המקומית עבדה עדיין בשיטות מיושנות. סיוע טכני שניתן להם על ידי בעלי בריתם הגרמנים, שיפר מעט את המצב.
היסטוריה > מלחמת העולם השנייה > כיבוש צרפת

ביוני 1940, במהלך הימים האחרונים של הקרב על צרפת, הכריזה איטליה מלחמה על צרפת ועל בריטניה. חיל האוויר המלכותי האיטלקי ביצע 716 גיחות הפצצה כגיבוי לפלישת הצבא המלכותי לצרפת. מטוסים איטלקים הטילו סך של 276 טון פצצות.
היסטוריה > מלחמת העולם השנייה > המזרח התיכון כולל ארץ ישראל

כבר מראשית מעורבותה של איטליה במלחמה היה החיל מעורב בפעילות במזרח התיכון. במהלך המלחמה האנגלו-עיראקית, מטוסים איטלקים וגרמנים עצרו לתדלוק בסוריה שהייתה בשליטת צרפת של וישי וטסו לעיראק כדי לסייע לכוחותיו של רשיד עאלי אל-כילאני במרד נגד הבריטים ונגד ממשלת עיראק. מטוסים אלה הוסוו בתור מטוסים עיראקים וסומנו ככאלה. הדאגה מפני המשך ההשפעה הגרמנית והאיטלקית באזור הביאה להחלטה לפתוח במערכה בסוריה ובלבנון.
החל מיולי 1940 החלו המטוסים של חיל האוויר המלכותי האיטלקי להפציץ ערים בשטחי המנדט הבריטי בארץ ישראל. ב-15 ביולי, ב-24 ביולי וב-6 באוגוסט 1940 הפציצו מטוסים איטלקים את חיפה ופגעו בבתי הזיקוק בחיפה ובמאגרי הדלק של חברת של במפרץ חיפה. ב-10 בספטמבר נהרגו 137 איש בהפצצת חיל האוויר האיטלקי על תל אביב. באמצע חודש אוקטובר הפציצו האיטלקים את בתי הזיקוק שהפעילו האמריקנים בפרוטקטורט הבריטי בבחריין.
היסטוריה > מלחמת העולם השנייה > מזרח אפריקה

ביוני 1940 היו לחיל האוויר המלכותי האיטלקי במזרח אפריקה 200–300 מטוסים בכשירות מבצעית. חלק מהמטוסים הללו היו כבר מיושנים, אך הם כללו גם מפציצי סבויה מרקטי SM.79 וסבויה מרקטי SM.81 ומטוסי קרב פיאט CR 42. במונחים יחסיים היו אלה המטוסים הטובים ביותר שהיו ברשות שני הצדדים הלוחמים בראשית המערכה במזרח אפריקה. בנוסף, היו המטוסים האיטלקים מוצבים בשדות תעופה טובים יותר בהשוואה לאלה של חיל האוויר המלכותי הבריטי ושל חילות האוויר של חבר העמים הבריטי. בתחילת המלחמה היו הטייסים האיטלקים מאומנים היטב ובטוחים ביכולותיהם. בהמשך, הניתוק מהמולדת, מחסור בדלק, בתחמושת ובחלקי חילוף ומחסור בכוח אדם חליפי, היוו קושי משמעותי לטייסים במזרח אפריקה והם נשחקו במלחמת התשה קשה. ב-31 בינואר 1941 דיווח הנסיך אמדאו, המושל האיטלקי באתיופיה כי מצב המטוסים של החיל בגזרה עמד כבר על 67 מטוסים מבצעיים בלבד, שלרשותם עמד מאגר דלק מוגבל וב-24 באוקטובר, כחודש לפני כניעת הכוחות האיטלקים במזרח אפריקה, הופל המטוס האיטלקי האחרון במערכה.
היסטוריה > מלחמת העולם השנייה > הקרב על בריטניה

החל מה-25 באוקטובר 1940, נשלחו 170 מטוסים איטלקים, כולל 73 מפציצי פיאט BR 20, לבלגיה הכבושה, כדי ליצור את "קורפוס האוויר האיטלקי") שישתתף בקרב על בריטניה. הקורפוס השיג הצלחות מועטות בדצמבר 1940 ונסוג ברובו ליוון המטוס האיטלקי האחרון עזב את בלגיה באמצע חודש אפריל 1941.
היסטוריה > מלחמת העולם השנייה > המדבר המערבי

בראשית המערכה במדבר המערבי היה מאזן הכוחות בין חיל האוויר המלכותי האיטלקי לבין חיל האוויר המלכותי הבריטי, שקול. בשלבים הראשונים היו מטוסי הקרב שעמדו לרשות שני הצדדים, מטוסי קרב דו-כנפיים מיושנים כמו הפיאט CR 32 והפיאט CR 42 של האיטלקים מול הגלוסטר גלדיאטור של הבריטים. בהמשך הצטיידו שני הצדדים במטוסים חדישים יותר.
לאחר המפלות של האיטלקים במבצע מצפן והגעתו של הגנרל ארווין רומל בראשות קורפוס אפריקה, הוכפפו כוחות חיל האוויר המלכותי האיטלקי במדבר המערבי לפיקודו של הלופטוואפה.
למרות שהמערכה באוויר בלוב הייתה מוגבלת עקב התנאים המדבריים, הצליח חיל האוויר המלכותי האיטלקי להפעיל כוח של כמעט 400 מטוסים. במהלך מתקפת הנגד הבריטית הראשונה, סבל החיל אבדות כבדות (מעל 400 מטוסים), עד לתחילת פלישת כוחות הציר ליוון, כאשר חלק גדול מכוחות היבשה והאוויר של הבריטים הועברו ליוון, מה שנתן לאיטלקים שהות להתארגן מחדש. מטוסים איטלקים חדשים תוגברו עם הגעתו של קורפוס אפריקה ב-200 מטוסי לופטוואפה בלוב בנוסף ל-600 מטוסים שהוצבו בסיציליה. בעבודה משותפת עם הלופטוואפה, תפקד החיל בצורה טובה יותר הודות לשינויים בתורת הלחימה והגעתם של מטוסים חדישים יותר. במהלך המתקפה הראשונה של קורפוס אפריקה, הצליחו האיטלקים למנוע התקפות של חיל האוויר הבריטי על כוחות הקרקע של רומל והעניקו חיפוי לנסיגתם במהלך מבצע צלבן תוך כדי שהם גורמים לאבדות כבדות בקרב המפציצים של חיל האוויר המלכותי הבריטי.
במהלך המתקפה השנייה של רומל, סבלו חיל האוויר המלכותי האיטלקי וחיל האוויר הגרמני, אבדות כבדות הודות ללוחמה עיקשת יותר של טייסות בעלות הברית במהלך קרבות האוויר באל-עלמיין ובגיחות ההפצצה על אלכסנדריה וקהיר. החיל שסבל מאבדות כבדות במצרים, נסוג בהדרגה לטוברוק, בנגזי, טריפולי ובסופו של דבר לתוניסיה.
היסטוריה > מלחמת העולם השנייה > מלטה

חיל האוויר המלכותי האיטלקי השתתף במצור על מלטה, שהייתה מושבה בריטית, יחד עם כוחות חיל האוויר הגרמני בניסיון לכבוש את האי ובכך להשיג שליטה על נתיבי הים מסיציליה, סרדיניה ואיטליה לכוון צפון אפריקה. למרות שהיו כבר על סף רעב וסבלו אבדות כבדות, עמדו תושבי מלטה בהתקפות של חילות האוויר של איטליה וגרמניה, שאיבדו במצור כמעט 1500 מטוסים.
מנגד איבד חיל האוויר המלכותי הבריטי במצור על מלטה 800 מטוסים וכמות ניכרת של ספינות תובלה, אך המחיר ששילמו כוחות הציר היה גבוה יותר, כש-60% מהאספקה של כוחות הציר שנשלחה לצפון אפריקה אבדה הודות למטוסים, הצוללות והמשחתות שבסיסם היה במלטה.
היסטוריה > מלחמת העולם השנייה > גיברלטר ואלג'יריה

מפציצי פיאג'ו P.108 שהמריאו מסרדיניה תקפו את גיברלטר פעמים אחדות במהלך שנת 1942. הפלישות המרהיבות ביותר שבוצעו התקיימו באוקטובר במשך כמה לילות רצופים. גיחות ההפצצה האחרונות בוצעו במהלך 1943 במקביל לנחיתת בעלות הברית באלג'יריה. בנוסף הצליחו המפציצים האלו לבצע הפצצות מוצלחות על נמל אוראן. הפיאג'ו P.108 היו המפציצים לטווח ארוך היחידים של החיל והוקמה קבוצת ההפצצה ה-274 שהייתה היחידה שהפעילה אותם.
היסטוריה > מלחמת העולם השנייה > יוון ויוגוסלביה

במהלך מלחמת איטליה–יוון, בסוף שנת 1940 הייתה לחיל האוויר המלכותי האיטלקי עליונות אווירית. יחד עם זאת, עליונות זו לא עצרה את חיל האוויר היווני מלבלום את כוחות הצבא המלכותי האיטלקי שביצע נסיגה חזרה לשטח אלבניה. בראשית 1941 התהפך הגלגל כאשר הורמאכט החל בפלישה ליוגוסלביה. מנקודת זמן זו, תפקידו של חיל האוויר המלכותי האיטלקי במערכה בבלקנים היה בעיקר לתת סיוע לחיל האוויר הגרמני. סיוע זה המשיך במהלך שנות הכיבוש הגרמני ביוון וביוגוסלביה.
היסטוריה > מלחמת העולם השנייה > החזית המזרחית

באוגוסט 1941 שלח חיל האוויר המלכותי האיטלקי כוח של 1900 איש לחזית המזרחית ככוח מסופח לחיל המשלוח האיטלקי ברוסיה (Corpo di Spedizione Italiano in Russia) שמאוחר הפך לארמייה השמינית של הצבא האיטלקי. היה זה "חיל המשלוח של חיל האוויר ברוסיה" (Corpo Aereo Spedizione in Russia), שהטייסות שלו, שצוידו בתחילה ב-51 מטוסי קרב מסוג Macchi C.200 ובמפציצים מסוג Caproni Ca 31, העניקו כיסוי אווירי לכוחות האיטלקים מ-1941 עד 1943. בראשית המערכה הם מוקמו באוקראינה ובסופה תמכו בקרבות באזור סטלינגרד. באמצע שנת 1942 הצטרפו אליהם מטוסי ה- Macchi C. 202 החדישים יותר. הארמייה השמינית פורקה בראשית 1943 לאחר המפלה בקרב סטלינגרד והכוח האווירי הועבר לאודסה בינואר 1943.
בשנים 1944–1945 פעלו כוחות החיל באזור הים הבלטי ובגזרה הצפונית של החזית המזרחית תחת פיקוד ישיר של חיל האוויר הגרמני. כוח זה היה כבר חלק מחיל האוויר של הרפובליקה הסוציאלית האיטלקית.
היסטוריה > מלחמת העולם השנייה > תוניסיה

בזמן המערכה בתוניסיה נהנו חילות האוויר האיטלקי והגרמני לעיתים רחוקות משוויון מול חילות האוויר של בעלות הברית, ועוד פחות מזה מעליונות אווירית בצפון אפריקה.
היסטוריה > מלחמת העולם השנייה > הפלישה לסיציליה ושביתת הנשק

במהלך הפלישה לסיציליה היה חיל האוויר המלכותי האיטלקי בעמדת מגננה. הטייסים האיטלקים נלחמו בטייסי בעלות הברית במאמציהם להטביע את ספינות הצי המלכותי האיטלקי. זמן קצר לפני הפלישה, בוצעה הפצצה כבדה ונרחבת על שדות התעופה של סיציליה כדי להשיג עליונות אווירית. במצב זה היה החיל כבר חלש מאוד, אך עדיין הצליח לפעול הודות למטוסים שהגיעו מסרדיניה, מדרום איטליה ומדרום צרפת. משימתו האחרונה של חיל האוויר המלכותי האיטלקי הייתה פעילות הגנתית בזמן ההפצצה של חיל האוויר האמריקני על פרסקטי (Frascati) שליד רומא ב-8 בספטמבר 1943.
היסטוריה > מלחמת העולם השנייה > לאחר שביתת הנשק

לאחר  הסכם שביתת הנשק עם איטליה חיל האוויר המלכותי האיטלקי פוצל לשני חילות אוויר. בדרום איטליה נלחם חיל האוויר המלכותי (Aviazione Cobelligerante Italiana) לצדם של בעלות הברית. בצפון נלחם חיל האוויר הלאומי הרפובליקני (Aeronautica Nazionale Repubblicana) של הרפובליקה הסוציאלית האיטלקית לצדן של מדינות הציר. הטייסים של שני החילות לא נלחמו מעולם אלה כנגד אלה. החיל הדרומי הועסק במשימות בבלקנים והחיל הצפוני פעל באזור הים הבלטי.
במהלך כל מלחמת העולם השנייה ספג חיל האוויר המלכותי האיטלקי 3007 הרוגים ונעדרים, 2731 פצועים ו-9873 שבויים. 5201 מטוסים אבדו כנגד 4293 מטוסים שהושמדו על ידי הטייסים האיטלקים, מתוכם 1771 הושמדו על הקרקע. ב-2 ביוני 1946 הגיע חיל האוויר המלכותי האיטלקי לסוף דרכו כאשר הוקם חיל האוויר האיטלקי.
ראו גם

חיל האוויר האיטלקי
הצי המלכותי האיטלקי
הצבא המלכותי (איטליה)
הערות שוליים

↑
↑  Piaggio P.108 Heavy Bomber, Comando Supremo, March 14, 2010
מסגד איסתיקלאל ובית הקברות המוסלמי בחיפה על רקע מתקני הנפט בחיפה לאחר הפצצת חיל האוויר המלכותי האיטלקי - יולי 1940
הפצצת חיל האוויר האיטלקי על תל אביב - ספטמבר 1940
תוצאות ההפצצה על מלטה - אפריל 1942
מפציץ לטווח ארוך Piaggio P.108 של חיל האוויר המלכותי האיטלקי שביצע משימות הפצצה בגיברלטר ובאלג'יר
מפציץ סבויה מרקטי SM.79
הצדק (קלף טארוט)

קלף הצדק, משנת 1889
הצדק, "החרב והמאזניים", "הקארמה" או "ההסתגלות", הוא קלף מספר 8 בארקנה הגדולה של קלפי הטארוט (בחלק מהחפיסות מספרו הוא 11).בקלף מתוארת אלת הצדק עם מאזניים וחרב, כשהיא יושבת על כס בעל שני עמודים ופרוכת כמו בקלף הכוהנת. בחבילת "השחר המוזהב" היא מייצגת את אלת הצדק המצרית מאעת כשמתחתיה ניצב תן המייצג את האל אנוביס שבין עיסוקיו נהג לשקול את נשמות המתים.
משמעות הקלף

בהיבט מעשי, מתאר הקלף פעמים רבות עניינים של צדק ומשפט, ואפילו גירושין.
קלף זה הוא קלף של יציאת הצדק לאור ושל נקיטת החלטות ממקום שקול והגיוני לאחר לקיחה בחשבון של כל הפרמטרים.
קלף הצדק מסמל מחויבות ואחריות לחיים, להחלטות ולמעשים של האדם. כמו כן, מייצג הקלף הגינות ויושר.
באסטרולוגיה, יש המקשרים את קלף הצדק עם כוכב הלכת נוגה ועם מזל מאזניים.
הערות שוליים

↑  קלף הצדק בטארוט - פירוש, מסרים ומשמעויות, באתר טאו TAO
↑  הילה טארוט, פשוטארוט
↑  Arthur Edward Waite, The pictorial key to the tarot : being fragments of a secret tradition under the veil of divination, Amer. ed, York Beach, ME: Samuel Weiser, Inc, 2000, ISBN 0-87728-218-8
↑  Justice Tarot Card, askAstrology (באנגלית)
| קלפי טארוט |
| --- | --- | --- |
| הארקנה הגדולה | השוטה, הקוסם, הכוהנת, הקיסרית, הקיסר, הכהן הגדול, הנאהבים, המרכבה, הצדק, הנזיר, גלגל המזל, כוח, התלוי, המוות, המיזוג, השטן, המגדל, הכוכב, הירח, השמש, יום הדין, העולם |  |
ולדימיר ביסטרוב

ולדימיר ויטלייביץ' ביסטרוב (רוסית: Владимир Витальeвич Быстров, נולד ב-31 בינואר 1984 בלוגה, מחוז לנינגרד) הוא כדורגלן עבר רוסי ששיחק בעמדת הקשר הימני.
ביסטרוב נכלל בסגל נבחרת רוסיה בכדורגל ליורו 2008. הוא נכנס כמחליף במשחקה הראשון של רוסיה, בתבוסה 1–4 לספרד, כאשר החליף בדקה ה-46 את דמיטרי סיצ'ב. הוא הוחלף יותר מאוחר באותו המשחק, על ידי רומן אדמוב בדקה ה-71, גם במשחק השלישי של רוסיה בטורניר, נגד שוודיה, בו רוסיה ניצחה 0–2, הוא נכנס כמחליף לקראת הסיום.
התרסקות המזל"ט בביירות (2019)

התרסקות המזל"ט בבירות היא התרסקות שדווחה על ידי גורמים בלבנון וארגון חזבאללה כי בשעה 02:30 ב־25 באוגוסט 2019, שני כטב"מים התרסקו ברובע הדאחייה שבביירות, בירת לבנון.
לדברי אותם גורמים לבנוניים, ישראל שלחה כטב"מים צה"לים לשטח לבנון, מז"לטים שהתרסקו ברובע הדאחייה. חזבאללה הכחיש שהפיל מזל"טים צה"ליים או כיוון לכאלו. זה היה האירוע הראשון מסוג זה מאז מלחמת לבנון השנייה.
רקע

ביולי 2019 ישראל החלה לתקוף בעיראק את בסיסי המיליציה העיראקית אל-חשד א-שעבי הנתמכת על ידי ממשלות איראן ועיראק. כמה בכירים עיראקים, איראנים וישראלים ייחסו את ההתקפות לישראל, אך בשלב הראשוני של "גל" התקיפות ישראל לא אישרה ואך גם לא הכחישה מעורבות בתקיפות. עם זאת ראש ממשלת ישראל, בנימין נתניהו, רמז על האחריות לתקיפות באוגוסט 2019 וטען כי "איראן אינה חסינה בשום מקום". בסופו של דבר, ישראל לקחה אחריות על התקיפה בסוף אותו החודש.
חוקר בכיר במכון למחקרי ביטחון לאומי טען כי הבחירות הקרובות בישראל, והערכות רבות לפיהן ארצות הברית עשויה להתחיל בשיחות עם איראן בנוגע לתוכנית הגרעין של האחרונה, יכולות להיות סיבות לכך שישראל "הגבירה את הלחץ".
התקיפה

על פי סוכנות הידיעות הלאומית הלבנונית וגורמים לבנונים, הכטב"מים הישראליים ביצעו טיסות בגובה נמוך מעל צידון ב-02:30, ב-25 באוגוסט 2019 ולבסוף התרסקו ברובע הדאחייה, הידוע כמעוז של המיליציה השיעית-לבנונית חזבאללה.
בחזבאללה נטען כי אחד הכטב"מים של צה"ל היה ממולכד ובשל כך נגרם נזק לרכוש בבנין מרכז התקשורת של הארגון, בנוסף לטענה זו פורסם בתקשורת הלבנונית כי שלושה אזרחים נפגעו מרסיסים בשל התרסקות הכטב"ם.
תגובות

דובר צה"ל אמר כי הצבא לא מתייחס ל"דיווחים זרים".[דרוש מקור]
חזבאללה מזכ"ל חזבאללה, חסן נסראללה תיאר את התקיפה כ"משימת התאבדות" והכריז כי הם יפילו מל"טים שיעופו מעל שמי לבנון. מספר ימים לאחר התקיפה, הוציא הארגון הודעה בה נטען כי היה אחד הכטבמ"ים הכיל מטען רב עוצמה שהכיל כ-5.5 ק"ג חומר נפץ מסוג C4
לבנון ראש ממשלת לבנון, סעד אל-חרירי טען כי שליחת הכטב"מים היא מתקפה גלויה על הריבונות של לבנון
לבנון נשיא לבנון, מישל עאון הצהיר כי "מה שקרה בסוף השבוע זו הכרזת מלחמה, זה מאפשר לנו לנקוט בזכותנו להגן על ריבונותנו, עצמאותנו ושלמותנו הטריטוריאלית".
הערות שוליים

↑  "Two Israeli drones fall in Beirut suburbs, one explodes: army,..." 25 באוגוסט 2019. {{cite web}}:  (עזרה)
↑  "Drone Attack Hits Shiite Militia Base in Northern Iraq". Voice of America. 19 ביולי 2019. נבדק ב-30 באוגוסט 2019. {{cite news}}:  (עזרה)
↑  "Netanyahu hints Israel behind strikes on Iraq, says Iran not immune anywhere". Times of Israel. 20 באוגוסט 2019. נבדק ב-30 באוגוסט 2019. {{cite news}}:  (עזרה)
↑  "Netanyahu Confirms Israel Acting Against Iran in Iraq". Hamodia. 22 באוגוסט 2019. נבדק ב-30 באוגוסט 2019. {{cite news}}:  (עזרה)
↑  "American officials confirm Israel behind strikes in Iraq - Report". The Jerusalem Post. 23 באוגוסט 2019. נבדק ב-30 באוגוסט 2019. {{cite news}}:  (עזרה)
↑  "Israel's shadow war with Iran risks triggering wider conflict, analysts say". NBC News. 29 באוגוסט 2019. נבדק ב-30 באוגוסט 2019. {{cite news}}:  (עזרה)
↑  "Israeli warplanes flying at a low altitude over Lebanon's Sidon: Report". english.alarabiya.net.
↑  חיזבאללה מכחיש שהפיל מל"טים: "נזק כבד נגרם למרכז התקשורת של הארגון", באתר ‏מאקו‏, 25 באוגוסט 2019
↑  מעריב אונליין, ‏דיווח: צבא לבנון פתח באש לעבר מל"טים ישראליים; צה"ל: לא נגרם נזק, באתר מעריב אונליין, 28 באוגוסט 2019
↑  Hezbollah chief: 'We will down Israeli drones in Lebanon skies'
↑  יאסר עוקבי, ‏חיזבאללה: "כלי הטיס שהתרסקו בשטחנו - מל"טים מתאבדים", באתר מעריב אונליין, 27 באוגוסט 2019
↑  "Hariri: Israeli drones in Beirut threaten Lebanon's sovereignty". www.aljazeera.com.
↑  "Lebanon president: Israel drone attack a declaration of war". Aljazeera.
ערך זה הוא קצרמרבנושא לבנון ובנושא צה"ל. אתם מוזמנים לתרום לוויקיפדיה ו.
ולדימיר בכטרב

| --- | --- |

 לידה:  20 בינואר 1857 (יוליאני) Saralı, רוסיה 
 פטירה:  24 בדצמבר 1927 (בגיל 70) מוסקבה, ברה"מ 
 ענף מדעי:  פסיכיאטריה, נוירולוגיה 
 מקום מגורים:  האימפריה הרוסית 
 מקום קבורה:  ליטרטורסקיה מוסטקי 
 מקום לימודים:  האקדמיה הקיסרית לכירורגיה  האקדמיה לרפואה צבאית בסנט-פטרסבורג 
 מנחה לדוקטורט:  וילהלם וונדט 
 מוסדות:  האקדמיה לרפואה צבאית בסנט-פטרסבורג (1883)  אוניברסיטת קאזאן 
 תלמידי דוקטורט:  Yushchenko Alexandr Ivanovich, Ludvig Puusepp 
 פרסים והוקרה:  מדליית קארל ארנסט וון בר (1900) 
 צאצאים:  Peter Bechterev 
 
ולדימיר בכטרב (ברוסית: Владимир Михайлович Бехтерев ;‏ 20 בינואר (הלוח היוליאני, 1 בפברואר לפי הלוח הגרגוריאני) 1857 – 24 בדצמבר 1927, מוסקבה) היה פסיכיאטר, פסיכולוג ופיזיולוג רוסי. במהלך עבודתו פיתח תאוריות פסיכולוגיות וחקר מחלות ובמיוחד דלקת חוליות מקשחת.
ביוגרפיה

ולדימיר בכטרב נולד בכפר בקרבת ויאטקה למשפחה של פקיד ממשלתי. הוא למד בגימנזיה בעיר ויאטקה ולאחר סיומה המשיך לאקדמיה לרפואה בסנקט פטרבורג. במהלך המלחמה עם האימפריה העות'מאנית בכטרב התנדב לצבא והעביר כמה חודשים בחזית הלחימה תוך מתן עזרה רפואית לפצועים. לאחר סיום הלימודים הוא הקדיש את עצמו לחקר מחלות עצבים. בשנת 1879 בכטרב התקבל לאיגוד הפסיכיאטרים של סנקט פטרבורג. בשנת 1884 בכטרב נסע לאירופה במטרה להשתלם אצל וילהלם וונדט וז'אן-מרטן שארקו ופסיכיאטרים נוספים.
בשנת 1881 בכטרב סיים את עבודת הדוקטורט ובשנת 1885 התמנה לפרופסור באוניברסיטת קאזאן. במקביל הוא ניהל קליניקה פסיכיאטרית בבית חולים המקומי. בתקופה זו הוא ביצע מחקר על דלקת חוליות מקשחת. בשנת 1893 ולדימיר בכטרב חזר לסנקט פטרבורג והחל בניהול קתדרה באקדמיה רפואית בה למד.
בכטרב פעל רבות לקידום פסיכיאטריה ברוסיה. הוא היה עורך של ירחונים מקצועיים ופרסם מספר ספרים על פעילות המוח האנושי. במקביל לאיוואן פבלוב הוא חקר את התניה קלאסית. בנובמבר 1900 בכטרב נבחר ליושב ראש האיגוד הרוסי לפסיכולוגיה. בכטרב היה בין עורכיו של "Traite international de psychologie pathologique" שכלל מספר כרכים ופורסם בפריז על ידי צוות בינלאומי בשנים 1908-1910.
בשנת 1908 בכטרב הקים מכון לחקר פסיכולוגיה ונוירולוגיה.
לאחר מהפכת אוקטובר בכטרב ביקש מהשלטונות להעביר לארמון השיש את המכון שהקים. במאי 1918 הוא פנה לשלטונות עם הצעה להקים מכון לחקר המוח. המכון הוקם ובכטרב ניהל אותו עד לשנת 1927. בכטרב היה מבקר את עבודות של זיגמונד פרויד אך פעל שבמכון שהקים יהיו מחקרים בתחום פסיכואנליזה.
בשנת 1927 ולדימיר בכטרב התחתן בפעם השנייה עם קרובת משפחה של גנריך יגודה. הוא נפטר באופן פתאומי ב-24 בדצמבר 1927. מספר ימים לפני פטירתו בכטרב בדק את מצבו הבריאותי של יוסיף סטלין ולפי מספר גרסאות פטירתו הפתאומית קשורה לממצאים שהוא גילה.
התשתית האירופאית למחקר השואה

התשתית האירופאית למחקר השואה (European Holocaust Research Infrastructure, בראשי תיבות: EHRI) היא פרויקט של האיחוד האירופי, שמטרתו דיגיטציה של ארכיונים במטרה לקדם את חקר השואה. הוא ממומן על ידי הנציבות האירופית באמצעות יוזמות תוכנית המסגרת האירופית למחקר ופיתוח (אנ') - תוכנית המחקר השביעית ואופק 2020 (Horizon 2020). התשתית הושקה בנובמבר 2010 ופורטל ריכוז מידע בהשקעה של 7 מיליון אירו הושק במרץ 2015 בתום פרויקט שנמשך 4 שנים. ב-2016 נתן EHRI את חסותו לסדנה בנושא סרטים ארכיוניים מתקופת השואה כמקור היסטורי: מתודולוגיה ואתיקה בעידן הדיגיטלי, סדנה שהתקיימה ביד ושם בירושלים.
EHRI כבר הייתה נושא של מספר פרסומים מדעיים בתחום מדעי הרוח הדיגיטליים ותחומים נלווים.
פורטל ה-EHRI קיבל אזכור מכובד בתחרות הפרסים Prix Ars Electronica (אנ') בשנת 2018.
הערות שוליים

↑  "About – Document Blog". נבדק ב-16 באפריל 2020. {{cite web}}:  (עזרה)
↑  יד ושם, יד ושם שותף בכיר בפרוייקט מחקרי אירופי ענק שיתמקד בחיבור ארכיוני שואה במימון האיחוד האירופי, באתר יד ושם, ‏9 בנובמבר 2010
↑  "European Holocaust Research Infrastructure | Athena Research Center". www.athena-innovation.gr. נבדק ב-16 באפריל 2020. {{cite web}}:  (עזרה)
↑  יד ושם, היום יושק בברלין הפרויקט החשוב והמקיף ביותר היום באירופה בתחום חקר השואה: במסגרת פרויקט EHRI של האיחוד האירופאי יחשף פורטל רחב היקף ובו מידע על כ-1,800 מוסדות ברחבי אירופה שבהם קיים תיעוד על השואה, באתר יד ושם, ‏26 מרץ 2015
↑  יד ושם, לבנות זיכרון חזותי של השואה - סדנת מומחים בין-לאומית לשימוש בסרטים כמקור היסטורי, באתר יד ושם, ‏08 פברואר 2017
↑  de Leeuw, Daan; Bryant, Mike; Frankl, Michal; Nikolova, Ivelina; Alexiev, Vladimir (באוקטובר 2018). "Digital Methods in Holocaust Studies: The European Holocaust Research Infrastructure". 2018 IEEE 14th International Conference on e-Science (e-Science): 58–66. doi:10.1109/eScience.2018.00021. {{cite journal}}:  (עזרה)
↑  Blanke, Tobias, King’s College London, UK, tobias.blanke@kcl.ac.uk Bryant, Michael, King’s College London, UK, michael.bryant@kcl.ac.uk Speck, Reto, King’s College London, UK, reto.speck@kcl.ac.uk Kristel, Conny, NIOD, Amsterdam, The Netherlands, c.kristel@niod.knaw.nl. "Information Extraction on Noisy Texts for Historical Research". Digital Humanities 2012.{{cite journal}}:  תחזוקה - ציטוט: multiple names: authors list (link)
↑  Vanden, DaelenVeerle; Van, HorikRené (2 בינואר 2017). "The European Holocaust Research Infrastructure Portal". Journal on Computing and Cultural Heritage (JOCCH) (באנגלית). doi:10.1145/3004457. {{cite journal}}:  (עזרה)
↑  Alexiev, Vladmir; Nikolova, Ivelina; Hateva, Neli (1 במרץ 2019). "Semantic Archive Integration for Holocaust Research. The EHRI Research Infrastructure". Umanistica Digitale (באנגלית). 3 (4). doi:10.6092/issn.2532-8816/9049. ISSN 2532-8816. {{cite journal}}:  (עזרה)
↑  "PRIX ARS". prix2018.aec.at. נבדק ב-16 באפריל 2020. {{cite web}}:  (עזרה)
| --- | --- |
בקרת זהויות :  NLI: 987007445754605171  GND: 1156468515  LCCN: no2015028494  NKC: zmp2018981181  VIAF: 314910420   WorldCat (עם VIAF): 314910420 
ערך זה הוא קצרמרבנושא השואה. אתם מוזמנים לתרום לוויקיפדיה ו.
טוביאס וולף

| --- | --- |

 לידה:  19 ביוני 1945 (בן 79) ברמינגהאם, ארצות הברית 
 מדינה:  ארצות הברית 
 מקום לימודים:  אוניברסיטת סטנפורד, קולג' הרטפורד 
 שפות היצירה:  אנגלית 
 יצירות בולטות:  אסכולה ישנה, חיי הילד הזה 
 הושפע מ:  גי דה מופאסאן 
 פרסים והוקרה:  פרס פן פוקנר (1985)  פרס פן/מלמוד (2006)  מלגת גוגנהיים 
 אתר רשמי
 
טוביאס וולף (באנגלית: Tobias Wolff; נולד ב-19 ביוני 1945) הוא סופר יהודי-אמריקאי.